MUNICIPIUL CRAIOVA

CONSILIUL LOCAL AL MUNICIPIULUI  CRAIOVA

Hotărârea nr. 474
Consiliul Local al Municipiului Craiova, întrunit în şedinţa extraordinară din data de 16.12.2010;


Având în vedere raportul nr.216102/2010 al Compartimentului Imagine, Relaţii Internaţionale, Purtător de Cuvânt, Redacţie Ziar prin care se propune alocarea din bugetul de venituri şi cheltuieli al municipiului Craiova pe anul 2010, a unui sprijin financiar pentru Uniunea Scriitorilor din România, Filiala Craiova;
În temeiul art.36, alin.2, lit.b coroborat cu alin.4 lit.a, art.45 alin.2 lit.a şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă alocarea de la bugetul de venituri şi cheltuieli al Consiliului Local al Municipiului Craiova, pe anul 2010, a unui sprijin financiar în sumă de 13.000 lei, pentru Uniunea Scriitorilor din România, Filiala Craiova, în vederea acordării unor premii.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară, Compartimentul Imagine, Relaţii Internaţionale, Purtător de Cuvânt, Redacţie Ziar şi Uniunea Scriitorilor din România, Filiala Craiova vor duce la îndeplinire prevederile prezentei hotărâri.

